ริค แอนด์ มอร์ตี้

ริค แอนด์ มอร์ตี้ (อังกฤษ: Rick and Morty ) เป็นแอนิเมชันแนวบันเทิงคดีวิทยาศาสตร์สำหรับผู้ใหญ่ จากประเทศสหรัฐอเมริกา สร้างสรรค์โดย Justin Roiland และ Dan Harmon ออกฉายทางสถานีโทรทัศน์ Cartoon Network ในช่วงรายการรอบดึก Adult Swim และ สื่อส่งผ่านสัญญาณต่อเนื่องผ่าน HBO Max ซีรีส์นี้เล่าเรื่องการผจญภัยแบบสุดเพี้ยนของนักวิทยาศาสตร์ปากร้ายสติเฟื่อง Rick Sanchez และหลานชายผู้ถูกชักจูงได้ง่ายและช่างหัวเสีย Morty Smith ทั้งในชีวิตครอบครัวธรรมดากับการผจญภัยข้ามมิติ โดยมี Justin Roiland เป็นผู้ให้เสียงตัวละครทั้งสอง ร่วมด้วย Chris Parnell, Spencer Grammer และ Sarah Chalke ให้เสียงตัวละครอื่นๆ ในครอบครัว ออกฉายครั้งแรกเมื่อ 2 ธันวาคม 2013

ซีรีส์ชุดนี้ได้รับเสียงชื่นชมอย่างล้นหลามถึงความแปลกใหม่ ความสร้างสรรค์ และความตลก

 ฤดูกาล 

 ตัวละคร 
 ตัวละครหลัก 
ริชาร์ด แดเนียล "ริก" ซานเชส (Richard Daniel "Rick" Sanchez)
นักวิทยาศาสตร์อัจฉริยะขี้เหล้า ผู้ได้ชื่อว่าฉลาดที่สุดในจักรวาล เป็นคุณตาของมอร์ตี้ ริกได้ประดิษฐ์คิดค้นเครื่องมือล้ำสมัยมากมาย ตั้งแต่ปืนเลเซอร์ จานบินที่เขาขับขี่แทนรถ รวมไปถึงอาวุธมหาประลัยที่ทำลายล้างโลกได้ในพริบตา สิ่งประดิษฐ์ที่เขาภูมิใจมากที่สุดคือ ปืนเปิดมิติ (Portal Gun) ซึ่งเขามักจะใช้มันเดินทางไปยังมิติต่าง ๆ หรือ ข้ามจักรวาลเพื่อค้นหาวัตถุดิบหายากมาทำการทดลองเป็นประจำ หลังจากเขาย้ายมาอยู่กับบ้านสมิธ ริกใช้เวลาส่วนใหญ่หมกตัวอยู่ในโรงรถวุ่นอยู่กับการทดลองแปลก ๆ และมักจะชวนมอร์ตีออกไปผจญภัยข้ามมิติอยู่เสมอ ๆ โดยในการผจญภัยแต่ละครั้งริกจะดูเห็นแก่ตัว เอาตัวรอดก่อนและทิ้งมอร์ตีให้เจอปัญหา จากนั้นค่อยกลับมาช่วย ซึ่งก็มีบ้างที่แสดงความเป็นห่วงมอร์ตี แต่กระนั้นก็ยังไม่ชัดเจนว่าริกรักหลานชายของเขาจริง ๆ หรือแค่เก็บไว้ใช้ประโยชน์ต่อไปกันแน่
มอร์ติเมอร์ ชองซีย์ "มอร์ตี" สมิธ ซีเนียร์ (Mortimer Chauncey "Morty" Smith, Sr.)
เด็กหนุ่มผู้มีปัญหากับการเข้าสังคมวัยรุ่น ไม่สู้คนและค่อนข้างเซ่อซ่า แต่มีจิตใจที่ดี มอร์ตีมักถูกตาของเขาลากตัวไปผจญภัยบ่อย ๆ และมักจะมีเรื่องวุ่นวายอยู่เสมอ ปกติมอร์ตีจะโดนริกดูถูกเป็นประจำ แต่บางครั้งไหวพริบของเขาช่วยให้รอดจากอันตรายได้หวุดหวิด เมื่อถูกกดดัน เขาจะกลายเป็นคนบ้าพลัง และไม่ฟังใครทั้งสิ้น มอร์ตีแอบชอบเพื่อนผู้หญิงในชั้นเรียนคนหนึ่งชื่อว่า เจสสิกา
เจอรัลด์ "เจอร์รี" สมิธ (Gerald "Jerry" Smith)
พ่อของมอร์ตี เป็นคนไม่ค่อยเอาไหน มีนิสัยเซ่อซ่าและค่อนข้างซื่อบื้อมากกว่ามอร์ตี เขาไม่ชอบที่ริกเข้ามายุ่งย่ามกับมอร์ตี และทำให้ปัญหาของเขากับเบธแย่ลงไปอีก เขาค้นพบว่าตนล้มเหลวในชีวิตแต่งงาน และไม่สามารถเป็นพ่อแม่ที่ดีให้กับลูก ๆ ได้ อีกเหตุผลที่เจอร์รีไม่ชอบริก เพราะเขามักถูกริกมองว่าเป็นตัวถ่วง และ ด่าว่าโง่อยู่หลายครั้ง ถึงแม้ว่าเจอร์รีจะหย่าร้างกับเบธในเวลาต่อมา แต่ก็ยังคงมีบทบาทในเรื่องอยู่ประปราย
เบธานี "เบธ" สมิธ (นามสกุลเดิม ซานเชส) (Bethany "Beth" Smith (née Sanchez))
แม่ของมอร์ตี ลูกสาวของริก มีนิสัยจริงจัง มีอาชีพเป็นศัลย์แพทย์ผ่าตัดหัวใจม้า เพราะเธอสอบเป็นศัลย์แพทย์ผ่าตัดคนไม่ติด หลังจากที่เธอเห็นว่าชีวิตคู่ของเธอกับเจอร์รีล้มเหลว เธอก็มักจะมองหาผู้ชายคนใหม่ แต่ก็ยังไม่สำเร็จสักครั้ง ภายหลังเราได้ทราบว่า เบธตั้งครรภ์กับเจอร์รีตั้งแต่เรียนมัธยม ในช่วงแรกเธอจึงไม่ค่อยดูแลเอาใจใส่ซัมเมอร์ดีเท่ากับมอร์ตี ซึ่งเกิดในช่วงที่ครอบครัวอยู่สุขสบาย
ซัมเมอร์ สมิธ (Summer Smith)
พี่สาวผู้เป็นไม้เบื่อไม้เมาของมอร์ตี โดยเธอเองก็มาร่วมผจญภัยกับริก กับ มอร์ตีบ้างเป็นครั้งคราว เธอมักแคร์เกี่ยวกับสังคมเพื่อนและโรงเรียนมากกว่าครอบครัวเสียอีก บางครั้งเธอแอบอิจฉาความสนิทสนมของมอร์ตี กับ ริก แม้ว่าเธอจะเป็นผู้หญิงคนเดียวในแก๊งสามตาหลานผจญภัย แต่ซัมเมอร์ก็สามารถช่วยพรรคพวกให้รอดพ้นจากอันตรายได้แทบทุกครั้ง ด้วยไหวพริบและความกล้า(บ้าดีเดือด)ของเธอ หลังจากที่ซัมเมอร์ร่วมผจญภัยกับ ริก และ มอร์ตี มาระยะหนึ่ง ความสัมพันธ์ของเธอกับมอร์ตีก็เริ่มจะดียิ่งขึ้น

 ตัวละครรอง 
เจสสิก้า (Jessica)
เพื่อนร่วมชั้นที่มอร์ตี้แอบชอบ โดยที่เธอไม่รู้ตัว และไม่ทราบได้ว่าเธอเองก็รู้สึกแบบเดียวกับมอร์ตี้หรือไม่ แต่ชัดเจนที่สุดคือ เขาทั้งสองเป็นเพื่อนกัน
ครูโกลเด้นโฟลด์ (Mr.Goldenfold)
ครูสอนคณิตศาสตร์สุดโหดของมอร์ตี้ ผู้มีอารมณ์รุนแรง และมักจับผิดมอร์ตี้ที่ไม่ค่อยจะสนใจเรียนเท่าไรนัก
จีน วาไจนา (Gene Vagina)
ครูใหญ่ของโรงเรียนแฮรี่ เฮิร์บสันที่มอร์ตี้เรียนอยู่ โชคร้ายที่นามสกุลของเขามันดันไปพ้องกับอวัยวะลับของผู้หญิง ทำให้เขาสูญเสียความมั่นใจมาก สนิทกับครูโกลเด้นโฟลด์
เบิร์ด เพอร์ซั่น (Bird Person)
มนุษย์นกผู้ปราดเปรื่อง เป็นเพื่อนเก่าเพื่อนแก่ของริค และเป็นผู้ให้คำปรึกษาที่ดีกับคนที่รับฟังเขาโดยเฉพาะกับมอร์ตี้ ภายหลังแต่งงานกับ แทมมี เกเตอร์แมน แต่ในตอนท้ายฤดูกาลที่ 2 แทมมีเผยตัวว่าเป็นสายลับของสหพันธ์กาแลคติก และยิงปืนเลเซอร์ใส่เบิร์ด เพอร์ซั่นจนถึงขั้นปางตาย แต่แทมมีก็ได้เก็บร่างของเบิร์ด เพอร์ซั่นไปดัดแปลงเป็นไซบอร์ก แล้วตั้งชื่อใหม่ว่า ฟินิกซ์ เพอร์ซั่น
แทมมี เกเตอร์แมน (Tammy Gueterman)
เพื่อนร่วมชั้นของซัมเมอร์และภรรยาของเบิร์ด เพอร์ซั่น ซึ่งภายหลังเธอแสดงตนเป็นสายลับของสหพันธ์กาแลคติก ซึ่งตามล่าริค และ พวกพ้องที่ต้องข้อหาเป็นกบฎ
สควอนชี่ (Squanchy)
เอเลี่ยนลักษณะคล้ายแมว ผู้ชื่นชอบการ"ขัดจรวด" ซึ่งเขาจะพูดแทนด้วยคำว่า "squanching" เป็นเพื่อนสนิทกับริค และชอบดื่มเหล้าด้วยกันบ่อยๆ เมื่อสควอนชี่ดื่มของเหลวสีเขียวจากฟันของเขา เขาจะกลายร่างเป็นมนุษย์แมวร่างใหญ่ที่ทรงพลัง มีฟันและกรงเหล็บที่แหลมคม
เกียร์เฮด (Gearhead)
มนุษย์ฟันเฟือง วิศวะกร และผู้เชี่ยวชาญในเรื่องสงครามเกียร์ เป็นเพื่อนกับริคมาก่อนที่เขาจะทรยศริค ชื่อจริงของเขาคือ Revolio Clockberg Jr. สุดท้ายถูกริคจับดึงเกียร์ที่ปากออกและใส่สลับกับเกียร์ช่วงล่าง
มิสเตอร์พูปี้บัทโฮล (Mr.Poopybutthole)
เพื่อนเก่าแก่ของครอบครัวสมิธ ถูกเบธยิงใส่จนเกือบตายขณะสู้กับเอเลี่ยนปรสิตสะกดจิต หลังจากเหตุการณ์นั้น เขาก็ตั้งใจจะรักษาระยะห่างกับครอบครัวสมิธสักพักจนกว่าจะหายดี
มิสเตอร์มีซีกส์ (Mr.Meeseeks)
สิ่งมีชีวิตที่เรียกออกมาจากการเปิดกล่องมีซีกส์ มันจะคงอยู่จนกว่าจะทำให้ความต้องการของผู้เปิดกล่องสำเร็จลุล่วง แต่การทำตามคำขอของเจอร์รี่นั้นยากเอามากๆ มิสเตอร์มีซีกส์จึงเรียกพวกออกมามากมาย และเสียสติจนเรื่มอาละวาด เนื่องจากปรากฏตัวนอกกล่องนานเกินไป นอกจากปรากฏตัวในตอน Meeseeks and Destroy แล้ว มิสเตอร์มีซีกส์ยังไปปรากฏตัวตามตอนต่างๆ ให้เห็นอยู่ประปรายด้วย
แบรด (Brad)
แฟนหนุ่มจอมเกรียนของเจสสิก้า ผู้ชื่นชอบกีฬา ชอบรังแกมอร์ตี้เป็นประจำ และกีดกันไม่ให้มอร์ตี้มายุ่งกับเจสสิก้า
อีธาน (Ethan)
แฟนหนุ่มของซัมเมอร์ที่เจอร์รี่รู้สึกไม่ถูกชะตา
ดาวิน (Davin)
เพื่อนร่วมงานของเบธ มักจะมาตามจีบเบธอยู่บ่อยๆ ทำให้เจอร์รี่อิจฉาอยู่เสมอ ตามความจริงแล้วเบธก็ไม่ได้สนใจดาวินเท่าไรนัก
ประธานาธิปดี (The President)
ประธานาธิปดีแห่งสหรัฐอเมริกา เป็นสหายอีก 1 คนของริค และ มอร์ตี้ ปรากฏตัวครั้งแรกในตอน Get Schwifty และครั้งที่สองในตอน The Rickchurian Mortydate โดยสั่งให้ริค และ มอร์ตี้ไปปราบเอเลี่ยน Goo-Gah

 รายชื่อตอน 
 ฤดูกาลที่ 1 (ค.ศ.2013 - 2014) 

 ตอนที่  ชื่อตอน  วันออกอากาศ (สหรัฐอเมริกา) 1  Pilot  2 ธันวาคม  ค.ศ. 2013 2  Lawnmower Dog  9 ธันวาคม  ค.ศ. 2013 3  Anatomy Park   16 ธันวาคม  ค.ศ. 2013 4  M. Night Shaym-Aliens!  13 มกราคม  ค.ศ. 2014 5  Meeseeks and Destroy  20 มกราคม  ค.ศ. 2014 6  Rick Potion Number #9  27 มกราคม  ค.ศ. 2014 7  Raising Gazorpazorp  10 มีนาคม  ค.ศ. 2014 8  Rixty Mintues  17 มีนาคม  ค.ศ. 2014 9  Something Ricked This Way Comes  24 มีนาคม  ค.ศ. 2014 10  Close Rick-counters of the Rick Kind  7 เมษายน  ค.ศ. 2014 11  Ricksy Business   14 เมษายน  ค.ศ. 2014

 ฤดูกาลที่ 2 (ค.ศ.2015) 

 ตอนที่  ชื่อตอน  วันออกอากาศ (สหรัฐอเมริกา) 1  A Rickle in Time  26 กรกฎาคม  ค.ศ. 2015 2  Mortynight Run  2 สิงหาคม  ค.ศ. 2015 3  Auto Erotic Assimilation   9 สิงหาคม  ค.ศ. 2015 4  Total Rickall  16 สิงหาคม  ค.ศ. 2015 5  Get Schwifty  23 สิงหาคม  ค.ศ. 2015 6  The Ricks Must Be Crazy  30 สิงหาคม  ค.ศ. 2015 7  Big Trouble in Little Sanchez  13 กันยายน  ค.ศ. 2015 8  Interdimensional Cable 2: Tempting Fate  20 กันยายน  ค.ศ. 2015 9  Look Who's Purging Now  27 กันยายน  ค.ศ. 2015 10  The Wedding Squanchers  4 ตุลาคม  ค.ศ. 2015

 ฤดูกาลที่ 3 (ค.ศ.2017) 

 ตอนที่  ชื่อตอน  วันออกอากาศ (สหรัฐอเมริกา) 1  The Rickshank Rickdemption  1 เมษายน  ค.ศ. 2017 2  Rickmancing the Stone  30 กรกฎาคม  ค.ศ. 2017 3  Pickle Rick   9 สิงหาคม  ค.ศ. 2017 4  Vindicators 3: The Return of Worldender  13 สิงหาคม  ค.ศ. 2017 5  The Whirly Dirly Conspiracy  20 สิงหาคม  ค.ศ. 2017 6  Rest and Ricklaxation  27 สิงหาคม  ค.ศ. 2017 7  The Ricklantis Mixup  10 กันยายน  ค.ศ. 2017 8  Morty's Mind Blowers  17 กันยายน  ค.ศ. 2017 9  The ABC's of Beth  24 กันยายน  ค.ศ. 2017 10  The Rickchurian Mortydate  1 ตุลาคม  ค.ศ. 2017

 ฤดูกาลที่ 4 (ค.ศ.2019-2020) 
 ตอนที่  ชื่อตอน  วันออกอากาศ (สหรัฐอเมริกา) 1  "Edge of Tomorty: Rick Die Rickpeat  10 พฤศจิกายน ค.ศ. 2019 2  The Old Man and the Seat  17 พฤศจิกายน ค.ศ. 2019 3  One Crew over the Crewcoo's Morty   24 พฤศจิกายน ค.ศ. 2019 4  Claw and Hoarder: Special Ricktim's Morty  8 ธันวาคม ค.ศ. 2019 5  Rattlestar Ricklactica  15 ธันวาคม ค.ศ. 2019 6  Never Ricking Morty  3 พฤษภาคม ค.ศ. 2020 7  Promortyus  10 พฤษภาคม ค.ศ. 2020 8  The Vat of Acid Episode  17 พฤษภาคม ค.ศ. 2020 9  Childrick of Mort  24 พฤษภาคม ค.ศ. 2020 10  Star Mort Rickturn of the Jerri  31 พฤษภาคม ค.ศ. 2020

 ฤดูกาลที่ 5 (ค.ศ.2021) 
 ตอนที่  ชื่อตอน  วันออกอากาศ (สหรัฐอเมริกา) 1  Mort Dinner Rick Andre  20 มิถุนายน ค.ศ. 2021 2  Mortyplicity  27 มิถุนายน ค.ศ. 2021 3  A Rickconvenient Mort   4 กรกฎาคม ค.ศ. 2021 4  Rickdependence Spray  11 กรกฎาคม ค.ศ. 2021 5  Amortycan Grickfitti  18 กรกฎาคม ค.ศ. 2021 6  Rick & Morty's Thanksploitation Spectacular  25 กรกฎาคม ค.ศ. 2021 7  Gotron Jerrysis Rickvangelion  1 สิงหาคม ค.ศ. 2021 8  Rickternal Friendshine of the Spotless Mort  8 สิงหาคม ค.ศ. 2021 9  Forgetting Sarick Mortshall  5 กันยายน ค.ศ. 2021 10  Rickmurai Jack  5 กันยายน ค.ศ. 2021

 ฤดูกาลที่ 6 (ค.ศ.2022) 
 ตอนที่  ชื่อตอน  วันออกอากาศ (สหรัฐอเมริกา) 1  Solaricks  4 กันยายน ค.ศ. 2022 2  Rick: A Mort Well Lived  11 กันยายน ค.ศ. 2022 3  Bethic Twinstinct   18 กันยายน ค.ศ. 2022 4  Night Family  25 กันยายน ค.ศ. 2022 5  Final DeSmithation  2 ตุลาคม ค.ศ. 2022 6  Juricksic Mort  9 ตุลาคม ค.ศ. 2022 7  Full Meta Jackrick  20 พฤศจิกายน ค.ศ. 2022 8  Analyze Piss  27 พฤศจิกายน ค.ศ. 2022 9  A Rick in King Mortur's Mort  4 ธันวาคม ค.ศ. 2022 10  Ricktional Mortpoon's Rickmas Mortcation  11 ธันวาคม ค.ศ. 2022

 ฤดูกาลที่ 7 (ค.ศ.2023) 
 ตอนที่  ชื่อตอน  วันออกอากาศ (สหรัฐอเมริกา) 1  How Poopy Got His Poop Back  15 ตุลาคม ค.ศ. 2023 2  The Jerrick Trap  22 ตุลาคม ค.ศ. 2023 3  Air Force Wong   29 ตุลาคม ค.ศ. 2023 4  That's Amorte  5 พฤศจิกายน ค.ศ. 2023 5  Unmortricken  12 พฤศจิกายน ค.ศ. 2023 6  Rickfending Your Mort  19 พฤศจิกายน ค.ศ. 2023 7  Wet Kuat Amortican Summer  26 พฤศจิกายน ค.ศ. 2023 8  Rise of the Numbericons: The Movie  3 ธันวาคม ค.ศ. 2023 9  Mort: Ragnarick  10 ธันวาคม ค.ศ. 2022 10  Fear No Mort  17 ธันวาคม ค.ศ. 2022

 ฤดูกาลที่ 8 (ค.ศ.2025) 
 ตอนที่  ชื่อตอน  วันออกอากาศ (สหรัฐอเมริกา) 1  Summer of All Fears  25 พฤษภาคม ค.ศ. 2025 2  Valkyrick  1 มิถุนายน ค.ศ. 2025 3  The Rick, The Mort & The Ugly   8 มิถุนายน ค.ศ. 2025 4  The Last Temptation of Jerry  15 มิถุนายน ค.ศ. 2025 5  Cryo Mort a Rickver  22 มิถุนายน ค.ศ. 2025 6  The Curicksous Case of Bethjamin Button  29 มิถุนายน ค.ศ. 2025 7  Ricker than Fiction  6 กรกฎาคม ค.ศ. 2025 8  Nomortland  13 กรกฎาคม ค.ศ. 2025 9  Morty Daddy  20 กรกฎาคม ค.ศ. 2025 10  Hot Rick  27 กรกฎาคม ค.ศ. 2025

 ผู้ให้เสียงพากย์ 

 รายชื่อผู้ให้เสียงพากย์ (ต้นฉบับ) 
 ผู้ให้เสียงพากย์ พากย์เป็น Justin Roiland ริค ซานเชส (ฤดูกาลที่ 1-6) Justin Roiland มอร์ตี้ สมิธ (ฤดูกาลที่ 1-6)Ian Cardoniริค ซานเชส (ฤดูกาลที่ 7-ปัจจุบัน)Harry Beldenมอร์ตี้ สมิธ (ฤดูกาลที่ 7-ปัจจุบัน) Chris Parnell เจอร์รี่ สมิธ (พ่อของมอร์ตี้ และ ซัมเมอร์) Sarah Chalke เบธสมิธ (แม่ของมอร์ตี้ และ ซัมเมอร์) Spencer Grammer ซัมเมอร์ สมิธ Kari Wahlgren เจสสิก้า Phil Hendrie จีน วาไจนา Brandon Johnson ครูโกลเด้นโฟลด์ Dan Harmon เบิร์ด เพอร์ซั่น Cassie Steele แทมมี เกเตอร์แมน Tom Kenny สควอนชี Scott Chernoff เกียร์เฮด Justin Roiland มิสเตอร์พูพีบัทโฮล Justin Roiland มิสเตอร์มีซีกส์ Echo Kellum แบรด แดน เบนสัน อีธาน Dan Harmon ดาวิน Keith David ประธานาธิปดี

 รายชื่อผู้ให้เสียงพากย์ (ภาษาไทย) 
 ผู้ให้เสียงพากย์ พากย์เป็น พีรศักดิ์ เกษร ริค ซานเชส อภิชิต ลิขิตลิ้มปรีชา มอร์ตี้ สมิธ อรุษ โรจนานันท์ เจอร์รี่ สมิธ เบญจวรรณ วนิชจิวพันธ์ เบธสมิธ (ฤดูกาลที่ 1-6)ศิวพร เผือกผิวเอี่ยมเบธสมิธ (ฤดูกาลที่ 7-ปัจจุบัน) สมิตา ไทยจำนง ซัมเมอร์ สมิธ
พากษ์เสียงภาษาไทยร่วม โดย กริน อักษรดี , วิทยา ผาสุข , อภิชาติ สมุทคีรี , สมเพชร ศรชาติ , ธันวา ภักดีอำนาจ , วิษณุ ทนุวงศ์ , จิตติ รุ่งโนรี , ศันสนีย์ ติณห์กีรดีศhttps://www.facebook.com/DubLoverPierrot/photos/a.1097440040281854/4024610544231441/ ค้นหาวันที่ 30 มกราคม 2021


หมวดหมู่:รายการโทรทัศน์ภาษาอังกฤษ
หมวดหมู่:การ์ตูนอเมริกัน
หมวดหมู่:อะดัลท์สวิม
หมวดหมู่:ตัวละครกลุ่มสอง
หมวดหมู่:รายการโทรทัศน์ที่มีฉากในรัฐวอชิงตัน
หมวดหมู่:การ์ตูนทีวีแอนิเมชันเกี่ยวกับสิ่งมีชีวิตนอกโลก
หมวดหมู่:การ์ตูนทีวีแอนิเมชันที่มีฉากบนดาวเคราะห์สมมุติ